सोल। उत्तर कोरिया के नेता किम जोंग उन ने अपने देश की सेना को आदेश दिया है कि वह किसी भी समय परमाणु हथियारों का इस्तेमाल करने के लिये तैयार रहे। उत्तर कोरिया की सरकारी संवाद समिति केसीएनए के अनुसार उत्तर कोरिया ने अपने विरूद्ध नए प्रतिबंध लगाने के संयुक्त राष्ट्र सुरक्षा परिषद के प्रस्ताव को पारित किये जाने के तत्काल बाद कम दूरी तक मार करने वाली मिसाइलों जैसी कुछ वस्तुओं का समुद्र में परीक्षण किया जिससे कोरियाई प्रायद्वीप में तनाव और बढ़ गया है।